|  |  |
| --- | --- |
| **ΝΟΜΟΣΧΕΔΙΟ ΜΕ ΤΙΤΛΟ Ο ΠΕΡΙ ΤΕΧΝΟΛΟΓΙΑΣ ΚΑΤΑΝΕΜΗΜΕΝΟΥ ΚΑΘΟΛΙΚΟΥ ΝΟΜΟΣ ΤΟΥ 2021** | |
|  | |
| **ΚΑΤΑΤΑΞΗ ΑΡΘΡΩΝ** | |
|  | |
| **ΜΕΡΟΣ Ι: ΕΙΣΑΓΩΓΙΚΕΣ ΔΙΑΤΑΞΕΙΣ** | |
|  | |
| Προοίμιο  Άρθρο 1. | Συνοπτικός Τίτλος |
| Άρθρο 2. | Ερμηνεία |
| Άρθρο 3. | Πεδίο Εφαρμογής |
|  |  |
| **ΜΕΡΟΣ IΙ: ΚΑΤΑΣΤΑΣΗ ΚΥΡΙΟΤΗΤΑΣ ΨΗΦΙΑΚΩΝ ΚΕΡΜΑΤΩΝ** | |
|  | |
|  | |
| Άρθρο 4. | Δικαίωμα σε ψηφιακά κέρματα |
| Άρθρο 5. | Απόδειξη κυριότητας |
| Άρθρο 6. | Μεταβίβαση της κυριότητας ψηφιακών κερμάτων |
| Άρθρο 7. | Διπλή συναλλαγή |
| **ΜΕΡΟΣ IIΙ: ΕΓΓΡΑΦΗ ΣΕ ΑΛΥΣΙΔΙΑ ΣΥΣΤΟΙΧΙΩΝ Ή ΑΛΛΗ DLT** | |
|  | |
| Άρθρο 8. | Εγκυρότητα εγγραφής σε αδειοδοτημένη ή μη αδειοδοτημένη αλυσίδα συστοιχιών ή άλλη DLT |
| Άρθρο 9. | Απόδειξη εγγραφής σε αδειοδοτημένη ή μη αδειοδοτημένη αλυσίδα συστοιχιών ή άλλη DLT |
|  |  |
| **ΜΕΡΟΣ IV: ΕΞΥΠΝΑ ΣΥΜΒΟΛΑΙΑ** | |
|  |  |
| Άρθρο 10. | Δυνατότητα έξυπνων συμβολαίων |
| Άρθρο 11. | Ισχύουσα νομοθεσία |
| Άρθρο 12. | Χρήση ηλεκτρονικής υπογραφής |
| Άρθρο 13. | Απόδειξη έξυπνων συμβολαίων |

|  |  |  |
| --- | --- | --- |
| **ΝΟΜΟΣΧΕΔΙΟ ΜΕ ΤΙΤΛΟ** | | |
| **Ο ΠΕΡΙ ΤΕΧΝΟΛΟΓΙΑΣ ΚΑΤΑΝΕΜΗΜΕΝΟΥ ΚΑΘΟΛΙΚΟΥ ΝΟΜΟΣ ΤΟΥ 2021** | | |
| **ΜΕΡΟΣ Ι: ΕΙΣΑΓΩΓΙΚΕΣ ΔΙΑΤΑΞΕΙΣ** | | |
| Προοίμιο  Για σκοπούς:  (α) Διευκόλυνσης της εφαρμογής της τεχνολογίας κατανεμημένου καθολικού (DLT), συμπεριλαμβανομένης της τεχνολογίας αλυσίδας συστοιχιών (blockchain), κατά τεχνολογικά ουδέτερο τρόπο που να επιτυγχάνει μια ισορροπία μεταξύ της ανάγκης για προώθηση και ορθή χρήση των νέων τεχνολογιών και ενθάρρυνση της καινοτομίας, και της ανάγκης για αποφυγή της νομιμοποίησης εσόδων από παράνοµες δραστηριότητες και για διασφάλιση των δικαιωμάτων των καταναλωτών.  (β) Προώθησης της καινοτομίας και της ανάπτυξης, παρέχοντας ταυτόχρονα προστασία τόσο στους επενδυτές όσο και στους καταναλωτές.  (γ) Εφαρμογής της αρχής της τεχνολογικής ουδετερότητας, παρέχοντας ταυτόχρονα νομική βεβαιότητα για σκοπούς προώθησης της ορθής χρήσης των έξυπνων συμβολαίων στην Κύπρο.  Η Βουλή των Αντιπροσώπων ψηφίζει ως ακολούθως: | | |
| Συνοπτικός τίτλος | 1. Ο παρών Νόμος θα αναφέρεται ως ο περί Τεχνολογίας Κατανεμημένου Καθολικού Νόμος του 2021. | |
| Ερμηνεία | 1. Στον παρόντα Νόμο, εκτός εάν από το κείμενο προκύπτει διαφορετικά - | |
|  |  | «αδειοδοτημένη DLT» νοείται ένα σύστημα DLT το οποίο επιτρέπει μόνο σε εγκεκριμένους συμμετέχοντες στο δίκτυο να πραγματοποιήσουν αλλαγές ή να δημιουργήσουν εγγραφές στο κατανεμημένο καθολικό σύμφωνα με τα δικά τους κωδικοποιημένα δεδομένα και όπου δημιουργούνται ψηφιακά κέρματα μέσω εξουσιοδοτημένων κόμβων. Αυτό μπορεί να έχει τη μορφή δημόσιας αδειοδοτημένης DLT ή ιδιωτικής αδειοδοτημένης DLT· | |
|  |  | «αλυσίδα συστοιχιών» είναι ένα είδος DLT που καταγράφει δεδομένα σε συστοιχίες (blocks) οι οποίες συνδέονται μεταξύ τους με χρονολογική σειρά σχηματίζοντας μια αλυσίδα (chain) συναινετικής, αποκεντρωμένης και μαθηματικά επαληθεύσιμης φύσης, η οποία βασίζεται κυρίως στην κρυπτογραφία· | |
|  |  |  | |
|  |  | «ανταλλαγή κρυπτοστοιχείων έναντι άλλων κρυπτοστοιχείων» νοείται η σύναψη συμβάσεων αγοράς ή πώλησης κρυπτοστοιχείων με τρίτους έναντι άλλων κρυπτοστοιχείων με χρήση ίδιων κεφαλαίων· | |
|  |  |  | |
|  |  | «ανταλλαγή κρυπτοστοιχείων έναντι επίσημου νομίσματος μιας χώρας» νοείται η σύναψη συμβάσεων αγοράς ή πώλησης κρυπτοστοιχείων με τρίτους έναντι επίσημου νομίσματος μιας χώρας που αποτελεί νόμιμο χρήμα με χρήση ίδιων κεφαλαίων · | |
|  |  |  | |
|  |  | «δημόσια αδειοδοτημένη DLT» νοείται ένα σύστημα DLT το οποίο είναι ανοιχτό στο κοινό, μέσω του οποίου μόνο εγκεκριμένοι συμμετέχοντες στο δίκτυο μπορούν να πραγματοποιήσουν αλλάγες ή να δημιουργήσουν εγγραφές στο κατανεμημένο καθολικό· | |
|  |  |  | |
|  |  | «δημόσια μη αδειοδοτημένη DLT» νοείται ένα σύστημα DLT το οποίο είναι ανοιχτό στο κοινό, μέσω του οποίου όλοι οι συμμετέχοντες στο δίκτυο μπορούν να πραγματοποιήσουν αλλαγές ή να δημιουργήσουν εγγραφές στο κατανεμημένο καθολικό και όπου δημιουργούνται ψηφιακά κέρματα (tokens) μέσω των συμμετεχόντων κόμβων· | |
|  |  |  | |
|  |  | «δημόσιο κλειδί» νοείται ένα δημόσια διαθέσιμο στοιχείο κρυπτογραφικών δεδομένων υπό μορφή αλφαριθμητικής συμβολαιοσειράς ή οποιουδήποτε ουσιαστικά παρόμοιου αναλόγου, το οποίο διατίθεται δημόσια και περιέχει ή αναφέρει κωδικοποιημένες πληροφορίες σχετικά με ένα περιουσιακό στοιχείο, όπως την κυριότητα, την αξία και το ιστορικό συναλλαγής του, το οποίο μαζί με το ιδιωτικό κλειδί επιτρέπει τη διάθεση/μεταφορά ψηφιακών κερμάτων· | |
|  |  |  | |
|  |  | «Δικαστήριο» νοείται το Επαρχιακό Δικαστήριο· | |
|  |  |  | |
|  |  | «εγγενές ψηφιακό κέρμα» νοείται περιουσιακό στοιχείο που εκδίδεται απευθείας σε ένα ή περισσότερα συστήματα DLT ή πλατφόρμες και προορίζεται για κυριότητα και ηλεκτρονική μεταβίβαση· | |
|  |  |  | |
|  |  | «εγκεκριμένη ηλεκτρονική σφραγίδα» έχει την έννοια που αποδίδεται στον όρο αυτό από τον Κανονισμό (ΕΕ) αριθ. 910/2014, όπως αυτός υιοθετήθηκε από τον Νόμο 55(I)/2018·  «εγκεκριμένη ηλεκτρονική υπογραφή» έχει την έννοια που αποδίδεται στον όρο αυτό από τον Κανονισμό (ΕΕ) αριθ. 910/2014, όπως αυτός υιοθετήθηκε από τον Νόμο 55(I)/2018·  «εγκεκριμένη ηλεκτρονική χρονοσφραγίδα» έχει την έννοια που αποδίδεται στον όρο αυτό από τον Κανονισμό (ΕΕ) αριθ. 910/2014, όπως αυτός υιοθετήθηκε από τον Νόμο 55(I)/2018· | |
|  |  |  | |
|  |  | «εξόρυξη» (mining) νοείται η διαδικασία με την οποία κατασκευάζεται και επικυρώνεται ένα σύστημα DLT με μηχανισμό συναίνεσης και η οποία δύναται να εισάγει νέα κρυπτοστοιχεία στο σύστημα DLT, όπου οι ανθρακωρύχοι λαμβάνουν αμοιβή για την επικύρωση συναλλαγών.  «έξυπνο συμβόλαιο» νοείται το σύνολο κωδικοποιημένων λειτουργιών υπολογιστή σε σχέση με τα κρυπτοστοιχεία, το οποίο οριστικοποιείται και εκτελείται μέσω της DLT σε μια αυτοματοποιημένη ηλεκτρονική ή ψηφιακή μορφή μέσω οδηγιών για την εκτέλεση ενεργειών, παραλείψεων ή ανοχών, οι οποίες βασίζονται στην ύπαρξη ή μη ύπαρξη συγκεκριμένων προϋποθέσεων, σύμφωνα με όρους που καταγράφονται απευθείας σε κωδικούς, προγραμματισμένες εντολές ή προγραμματισμένη γλώσσα·  «Επιτροπή Κεφαλαιαγοράς» νοείται η Επιτροπή που συστάθηκε με τον Νόμο 64(I)/2001· | |
|  |  |  | |
|  |  | «ηλεκτρονική σφραγίδα» έχει την έννοια που αποδίδεται στον όρο αυτό από τον Κανονισμό (ΕΕ) αριθ. 910/2014, όπως αυτός υιοθετήθηκε από τον Νόμο 55(I)/2018·  «ηλεκτρονική υπογραφή» έχει την έννοια που αποδίδεται στον όρο αυτό από τον Κανονισμό (ΕΕ) αριθ. 910/2014, όπως αυτός υιοθετήθηκε από τον Νόμο 55(I)/2018·  «ηλεκτρονική χρονοσφραγίδα» έχει την έννοια που αποδίδεται στον όρο αυτό από τον Κανονισμό (ΕΕ) αριθ. 910/2014, όπως αυτός υιοθετήθηκε από τον Νόμο 55(I)/2018·  «ιδιωτική αδειοδοτημένη DLT» νοείται ένα σύστημα DLT το οποίο δεν είναι ανοιχτό στο κοινό, μέσω του οποίου μόνο συγκεκριμένοι εγκεκριμένοι συμμετέχοντες στο δίκτυο μπορούν να πραγματοποιήσουν αλλαγές ή να δημιουργήσουν εγγραφές σύμφωνα με τα δικά τους κωδικοποιημένα δεδομένα· | |
|  |  |  | |
|  |  | «ιδιωτικό κλειδί» νοείται ένα μοναδικό στοιχείο κρυπτογραφικών δεδομένων υπό μορφή αλφαριθμητικής συμβολαιοσειράς ή οποιουδήποτε ουσιαστικά παρόμοιου αναλόγου, το οποίο μπορεί να χρησιμοποιηθεί για την αποκωδικοποίηση δεδομένων ή πληροφοριών, παρέχοντας τη δυνατότητα ελέγχου ενός κρυπτοστοιχείου και επιτρέποντας τις μεταφορές ή άλλες συναλλαγές σε κρυπτοστοιχεία να ταυτοποιηθούν κρυπτογραφικά με ηλεκτρονική υπογραφή·  «καταναλωτής» νοείται καθε φυσικό πρόσωπο το οποίο ενεργεί για σκοπούς εκτός της εμπορικής, επιχειρηματικής, βιοτεχνικής ή επαγγελματικής δραστηριότητάς του·  «Κεντρική Τράπεζα» νοείται η Κεντρική Τράπεζα της Κύπρου, που έχει ιδρυθεί δυνάμει του άρθρου 3 των περί Κεντρικής Τραπέζης της Κύπρου Νόμων του 1963 μέχρι 2001, κατ' επιταγή των Άρθρων 118 έως 121 του Συντάγματος της Κυπριακής Δημοκρατίας· | |
|  |  |  | |
|  |  | «κινητή αξία» έχει την έννοια που αποδίδεται στον όρο αυτό από το άρθρο 2 του Νόμου που προβλέπει για την παροχή Επενδυτικών Υπηρεσιών, την Άσκηση Επενδυτικών Δραστηριοτήτων, τη Λειτουργία Ρυθμιζόμενων Αγορών και για Άλλα Συναφή Θέματα, όπως κατά καιρούς τροποποιείται·  «κόμβος» νοείται μία συσκευή και ένα σημείο δεδομένων που ενεργεί ως συμμετέχοντας σε σύστημα DLT·  «λειτουργία πλατφόρμας διαπραγμάτευσης κρυπτοστοιχείων» νοείται η διαχείριση μίας ή περισσότερων πλατφόρμων διαοραγμάτευσης κρυπτοστοιχείων από χειριστή που δραστηριοποιείται σε αυτή την αγορά ή επιχείρηση, στο πλαίσιο των οποίων πλείονα ενδιαφέροντα τρίτων για αγορές και πωλήσεις κρυπτοστοιχείων μπορούν να αλληλεπιδρούν κατά τρόπο που καταλήγει στη σύναψη σύμβασης, είτε μέσω ανταλλαγής ενός κρυπτοστοιχείου έναντι ενός άλλου κρυπτοστοιχείου είτε ενός κρυπτοστοιχείου έναντι επίσημου νομίσματος χώρας που αποτελεί νόμιμο χρήμα· | |
|  |  |  | |
|  |  | «μη εγγενές ψηφιακό κέρμα» νοείται περιουσιακό στοιχείο που αντιπροσωπεύει ή συνδέεται με συμβατικά περιουσιακά στοιχεία εκτός συστήματος DLT και μετατρέπεται σε ψηφιακή μορφή ή ψηφιακό κέρμα αναπαράστασης του περιουασιακού αυτού στοιχείου για σκοπούς κυριότητας και ηλεκτρονικής μεταβίβασης. Το μη εγγενές ψηφιακό κέρμα μπορεί να αντιπροσωπεύει όλα ή μερικά χαρακτηριστικά του υποκείμενου περιουσιακού στοιχείου ή κυριότητας· | |
|  |  |  | |
|  |  | «μηχανισμός συναίνεσης» νοούνται οι κανόνες και οι διαδικασίες μέσω των οποίων επιτυγχάνεται μια συμφωνία μεταξύ των κόμβων δικτύου DLT σε σχέση με τις συναλλαγές·  «πάροχος υπηρεσιών κρυπτοστοιχείων» νοείται κάθε πρόσωπο του οποίου επάγγελμα ή επιχείρηματική δραστηριότητα είναι η παροχή μιας ή περισσότερων υπηρεσιών κρυπτοστοιχείων σε τρίτους σε επαγγελματική βάση·  «πλατφόρμα ανταλλαγής» ή «πλατφόρμα διαπραγμάτευσης» νοείται κάθε πλατφόρμα και/ή εγκατάσταση που λειτουργεί στην ή από την Κύπρο και είναι αδειοδοτημένη από την Επιτροπή Κεφαλαιαγοράς Κύπρου, στην οποία εκτελούνται υπηρεσίες ανταλλαγής σύμφωνα με τους όρους της πλατφόρμας ή της εγκατάστασης αυτής·  «πορτοφόλι» νοείται μια εφαρμογή, πρόγραμμα λογισμικού ή συσκευή που αποθηκεύει δημόσια και ιδιωτικά κλειδιά και αλληλεπιδρά με συστήματα DLT, δίνοντας στους χρήστες τη δυνατότητα να αποστέλνουν, λαμβάνουν και να παρακολουθούν τα κρυπτοστοιχεία τους· | |
|  |  |  | |
|  |  | «προηγμένη ηλεκτρονική σφραγίδα» έχει την έννοια που αποδίδεται στον όρο αυτό από τον Κανονισμό (ΕΕ) αριθ. 910/2014, όπως αυτός υιοθετήθηκε από τον Νόμο 55(I)/2018·  «προηγμένη ηλεκτρονική υπογραφή» έχει την έννοια που αποδίδεται στον όρο αυτό από τον Κανονισμό (ΕΕ) αριθ. 910/2014, όπως αυτός υιοθετήθηκε από τον Νόμο 55(I)/2018·  «σύστημα DLT» νοείται το ψηφιακό σύστημα που βασίζεται στην DLT ή την αλυσίδα συστοιχίας·  «τεχνολογία κατανεμημένου καθολικού» ή «DLT» νοείται μια βάση δεδομένων που διατηρεί αρχεία συναλλαγών τα οποία κατανέμονται σε ένα σύνολο κόμβων δικτύου DLT και συγχρονίζονται μεταξύ των κόμβων δικτύου DLT με τη χρήση ενός μηχανισμού συναίνεσης· | |
|  |  |  | |
|  |  | «υβριδικό ψηφιακό κέρμα» νοείται ψηφιακό κέρμα η φύση του οποίου δύναται να αλλάξει με την πάροδο του χρόνου ή ψηφιακό κέρμα το οποίο δύναται να διαθέτει χαρακτηριστικά ψηφιακού κέρματος αγοράς υπηρεσιών και/ή ψηφιακού κέρματος συμμετοχής σε εταιρείες ή/και ψηφιακού κέρματος πληρωμών, και σε τέτοια περίπτωση η κατηγοριοποίησή του πραγματοποιείται κατά περίπτωση· | |
|  |  |  | |
|  |  | «υπηρεσία κρυπτοστοιχείων» νοείται κάθε υπηρεσία και δραστηριότητα που αφορά οποιοδήποτε κρυπτοστοιχείο στα πλαίσια εμπορικής ή επιχειρηματικής δραστηριότητας, περιλαμβανομένων, μεταξύ άλλων, των ακολούθων:   1. φύλαξη και διαχείριση κρυπτοστοιχείων για λογαριασμό τρίτων · 2. λειτουργία πλατφόρμας διαπραγμάτευσης κρυπτοστοιχείων· 3. ανταλλαγή κρυπτοστοιχείων έναντι επίσημου νομίσματος χώρας· 4. ανταλλαγή κρυπτοστοιχείων έναντι άλλων κρυπτοστοιχείων· 5. εκτέλεση εντολών σχετικά με κρυπτοστοιχεία για λογαριασμό τρίτων· 6. τοποθέτηση κρυπτοστοιχείων· 7. λήψη και διαβίβαση εντολών σχετικά με κρυπτοστοιχεία για λογαριασμό τρίτων· 8. παροχή συμβουλών σχετικά με κρυπτοστοιχεία· και 9. διαχείριση χαρτοφυλακίου κρυπτοστοιχείων. | |
|  |  |  | |
|  |  | «υπηρεσίες ανταλλαγής» νοείται η ανταλλαγή κρυπτοστοιχείων έναντι επίσημου νομίσματος μιας χώρας ή η ανταλλαγή κρυπτοστοιχείων έναντι άλλων κρυπτοστοιχείων.  «χρήστης» νοείται κάθε πρόσωπο που χρησιμοποιεί, συμμετέχει ή διαφορετικά ασχολείται με υπηρεσίες κρυπτοστοιχείων και/ή διαθέτει ψηφιακά κέρματα κρυπτοστοιχείων, το οποίο δύναται να έχει άμεση ή έμμεση κυριότητα ή δικαιώματα ελέγχου, και περιλαμβάνει, μεταξύ άλλων, ανθρακωρύχους (miners), καταναλωτές, μαντεία (oracles), πρόσωπα με καθήκοντα διακυβέρνησης, συμμόρφωσης, εποπτείας ή άλλα καθήκοντα·  «ψηφιακό κέρμα αγοράς υπηρεσιών» νοείται είδος κρυπτοστοιχείου που προορίζεται για την παροχή ψηφιακής πρόσβασης σε προϊόν ή υπηρεσία και γίνεται αποδεκτό μόνον από τον εκδότη του εν λόγω ψηφιακού κέρματος ή τους συμμετέχοντες στο οικοσύστημα του εν λόγω ψηφιακού νομίσματος·  «ψηφιακό κέρμα πληρωμών» νοείται ψηφιακό κέρμα ψηφιακής αναπαράστασης αξίας το οποίο δύναται να χρησιμοποιηθεί ως μέσο πληρωμής ή ως αντάλλαγμα για την παροχή προϊόντός ή υπηρεσίας, το οποίο δεν εκδίδεται από κεντρική τράπεζα ή κεντρική δημόσια αρχή και δεν παραχωρεί δικαίωμα απαίτησης έναντι του εκδοτή, εάν υπάρχει·  «ψηφιακό κέρμα συμμετοχής σε εταιρείες» νοείται ψηφιακό κέρμα κινητής αξίας που δημιουργείται σε μια πλατφόρμα DLT ή είναι υποκείμενο και αντιπροσωπεύεται ψηφιακά, και σε τέτοια περίπτωση το εν λόγω ψηφιακό κέρμα δύναται να διαθέτει όλα ή μερικά από τα χαρακτηριστικά της υποκείμενης κινητής αξίας· | |
|  |  | «ψηφιακό κέρμα» ή «κρυπτοστοιχείο» νοείται η ψηφιακή αναπαράσταση αξίας ή δικαιωμάτων που μπορούν να μεταβιβαστούν και να αποθηκευτούν ηλεκτρονικά, με χρήση Τεχνολογίας Κατανεμημένου Καθολικού ή παρόμοιας τεχνολογίας και δεν:   1. εκδίδεται ή καλύπτεται από την εγγύηση κεντρικής τράπεζας ή δημόσιας Αρχής· 2. αποτελεί ψηφιακή αναπαράσταση επίσημου νομίσματος μιας χώρας ή ηλεκτρονικού χρήματος και, ως εκ τούτου, δεν διαθέτει νομικό καθεστώς επίσημου νομίσματος μιας χώρας ή χρήματος· 3. αποτελεί νόμιμο χρήμα, είτε εκφράζεται σε νόμιμο χρήμα είτε όχι.   Ένα ψηφιακό κέρμα ή κρυπτοστοιχείο δύναται να εμπίπτει στις πιο κάτω κατηγορίες:   1. Ψηφιακό κέρμα πληρωμών (payment token), ή 2. Ψηφιακό κέρμα αγοράς υπηρεσιών (utility token), ή 3. Ψηφιακό κέρμα συμμετοχής σε εταιρείες (security token), ή 4. Υβριδικό ψηφιακό κέρμα (hybrid token).   Ένα ψηφιακό κέρμα ή κρυπτοστοιχείο δύναται να είναι εγγενές ή μη εγγενές.  Ένα ψηφιακό κέρμα ή κρυπτοστοιχείο αναγνωρίζεται με αναφορά σε:   1. Ιδιωτικό κλειδί· και/ή 2. Δημόσιο κλειδί. | |
|  |  |  | |
|  |  | |
| Πεδίο εφαρμογής | 1. (1) Ο παρών Νόμος εφαρμόζεται στα εξής: 2. Κατάσταση κυριότητας ψηφιακών κερμάτων· 3. Εγγραφές σε αλυσίδα συστοιχιών ή άλλες DLT· και 4. Έξυπνα συμβόλαια   (2) Ο παρών Νόμος δεν ρυθμίζει ή περιορίζει τους παρακάτω τομείς, εκτός εάν οποιαδήποτε δραστηριότητα που σχετίζεται με τους τομείς αυτούς, εμπίπτει εντός ή καλύπτεται από τις διατάξεις του παρόντα Νόμου:   1. Πορτοφόλια ελεγχόμενα από τον χρήστη 2. Εξόρυξη (mining) 3. Λειτουργία κόμβου 4. Αγορά ή πώληση ψηφιακών κερμάτων από καταναλωτή 5. Έκδοση ψηφιακών κερμάτων πληρωμών   (3) Λέξεις και εκφράσεις που περιλαμβάνονται σε οποιονδήποτε άλλο νόμο, όπου το περιεχόμενο επιτρέπει, δύναται να ερμηνεύονται σύμφωνα με τις διατάξεις του παρόντα Νόμου ώστε να εφαρμόζονται στην DLT όπου ενδείκνυται.  Νοείται ότι ο παρών Νόμος εφαρμόζεται τηρουμένων των διατάξεων του περί της Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες Νόμου του 2007, όπως τροποποιείται κατά καιρούς.  (4) Εκτός εάν προνοείται διαφορετικά από οποιοδήποτε άλλον νόμο, η παροχή υπηρεσιών ανταλλαγής ή επενδυτικών υπηρεσιών ή επενδυτικών δραστηριοτήτων σε σχέση με κρυπτοστοιχεία ή η παροχή υπηρεσιών κρυπτοστοιχείων ή οι δραστηριότητες παρόχων υπηρεσιών κρυπτοστοιχείων ή η λειτουργία πλατφόρμας διαπραγμάτευσης κρυπτοστοιχείων υπόκεινται σε οποιαδήποτε δευτερογενής νομοθεσία που δύναται να ψηφιστεί από την Επιτροπή Κεφαλαιαγοράς σύμφωνα με τις σχετικές διακριτικές εξουσίες που της εκχωρούνται.  Νοείται ότι πριν την έκδοση δευτερογενούς νομοθεσίας από την Επιτροπή Κεφαλαιαγοράς βάσει των διατάξεων του παρόντος άρθρου, η οποία δύναται να θίγει τις αρμοδιότητες της Κεντρικής Τράπεζας, θα διενεργείται υποχρεωτική διαβούλευση με την Κεντρική Τράπεζα. | |
|  |  | |
| **ΜΕΡΟΣ ΙΙ: ΚΑΤΑΣΤΑΣΗ ΚΥΡΙΟΤΗΤΑΣ ΨΗΦΙΑΚΩΝ ΚΕΡΜΑΤΩΝ** | | |
|  | | |
|  |  | |
| Δικαίωμα σε ψηφιακά κέρματα | 1. (1) Τα ψηφιακά κέρματα, ανεξάρτητα από το εάν είναι εγγενώς ή μη εγγενώς ψηφιακά, αποτελούν προσωπική κινητή ιδιοκτησία του προσώπου στο οποίο ανήκουν. | |
|  |  | |
|  | (2) Σε σχέση με τα ψηφιακά μη εγγενή κέρματα, ο ιδιοκτήτης του ψηφιακού κέρματος έχει τα ίδια δικαιώματα στο υποκείμενο περιουσιακό στοιχείο όπως στο ψηφιακό κέρμα. | |
|  |  | |
|  | (3) Το ψηφιακό κέρμα δύναται να ανήκει από κοινού σε περισσότερα από ένα πρόσωπο ή κάτοχο ιδιωτικού(ων) κλειδιού(ων). | |
|  |  |  | |
|  | (4) Το ψηφιακό κέρμα δύναται να συνδέεται με δικαίωμα ή συγκεκριμένο σύνολο δικαιωμάτων επί του υποκείμενου περιουσιακού στοιχείου ή με συγκεκριμένο χαρακτηριστικό/ιδιότητα του περιουσιακού στοιχείου. | |
|  |  | |
| Απόδειξη κυριότητας | 1. (1) Τα παρακάτω αποτελούν μαχητό τεκμήριο απόδειξης κυριότητας ψηφιακού κέρματος: 2. Εγγραφή στο όνομα συγκεκριμένου φυσικού ή νομικου προσώπου σε αλυσίδα συστοιχιών ή άλλο σύστημα DLT· ή 3. Η κατοχή ενός ή περισσότερων ιδιωτικών κλειδιών που συνδέονται στο ψηφιακό κέρμα. | |
|  | (2) Απόδειξη ή μαρτυρία από την οποία προκύπτει ότι κατέχεται ιδιωτικό κλειδί ή πραγματοποιείται εγγραφή σε DLT ή αλυσίδα συστοιχιών ως αποτέλεσμα διαδικτυακής πειρατείας, δόλου, απάτης, κλοπής, πλάνης που να οδήγησε στη μεταφορά κεφαλαίων σε άγνωστες ή ανεπιθύμητες διευθύνσεις, απώλειας ιδιωτικών κλειδιών από τον νόμιμο ιδιοκτήτη τους ή ως αποτέλεσμα διπλής συναλλαγής ενός ψηφιακού κέρματος, δύναται να ανατρέψει το μαχητό τεκμήριο απόδειξης νόμιμης κυριότητας ψηφιακού κέρματος. | |
|  |  | |
|  | (3) Στην περίπτωση του στοιχείου (β) του εδαφίου (1), το μαχητό τεκμήριο απόδειξης κυριότητας δύναται επίσης να ανατραπεί σε περιπτώσεις:   1. Μεσαζόντων, υπαλλήλων, πελατών ή εμπιστευματοδόχων, οι οποίοι κατέχουν ιδιωτικό(α) κλειδί(α) που συνδέεται(ονται) με ψηφιακό κέρμα για λογαριασμό του νόμιμου ιδιοκτήτη βάσει σύμβασης ή άλλως· 2. Κατοχής ιδιωτικού(ων) κλειδιού(ων) που συνδέεται(ονται) με ψηφιακό κέρμα που διέπεται(ονται) από εκπροσώπηση ή σύμβαση αντιπροσωπείας ή καταπίστευμα· 3. Κατοχής ιδιωτικού κλειδιού από τον προηγούμενο ιδιοκτήτη ψηφιακού κέρματος κατόπιν πώλησης ή μεταβίβασής του στον νέο ιδιοκτήτη. | |
|  | (4) Η μαχητή απόδειξη κυριότητας ψηφιακού κέρματος δύναται να ανατραπεί με οποιοδήποτε μέσο απόδειξης ή μαρτυρίας η οποία μπορεί να προέρχεται από αλυσίδα συστοιχιών ή άλλη DLT ή εκτός DLT. | |
| Μεταβίβαση της κυριότητας ψηφιακών κερμάτων | **6.** (1) Η έγκυρη μεταβίβαση κυριότητας ψηφιακού κέρματος δύναται να πραγματοποιηθεί είτε μέσω είτε εκτός αλυσίδας συστοιχιών ή άλλης DLT.  (2) Η έγκυρη μεταβίβαση κυριότητας ψηφιακού κέρματος μέσω αλυσίδας συστοιχιών ή άλλης DLT δύναται να πραγματοποιηθεί με την ενημέρωση της εγγραφής στην αλυσίδα συστοιχιών ή σε άλλη DLT, κατόπιν επιβεβαιώσης από τον προηγούμενο ιδιοκτήτη ιδιωτικού(ων) κλειδιού(ων) που συνδέεται(ονται) με ψηφιακό κέρμα μέσω χρήσης ηλεκτρονικής υπογραφής ή σφραγίδας ή άλλου τεχνολογικά λειτουργικά ισοδύναμου μηχανισμού.  (3) Η έγκυρη μεταβίβαση κυριότητας ψηφιακού κέρματος εκτός αλυσίδας συστοιχιών ή άλλης DLT δύναται να πραγματοποιηθεί χωρίς να είναι απαραίτητη η εγγραφή σε αλυσίδα συστοιχιών ή άλλη DLT ή η δημιουργία νέου ιδιωτικού κλειδιού. | |
|  |  | |
| Διπλή συναλλαγή | **7.** (1) Σε περίπτωση έγκυρης μεταβίβασης ψηφιακού κέρματος, ο μοναδικός νόμιμος ιδιοκτήτης του εν λόγω ψηφιακού κέρματος είναι ο πρώτος νέος ιδιοκτήτης.  (2) Ο προηγούμενος ιδιοκτήτης δεν δύναται να μεταβιβάσει ψηφιακό κέρμα σε οποιοδήποτε άλλο πρόσωπο, εκτός από τον νέο ιδιοκτήτη. | |
|  |  | |
|  | **ΜΕΡΟΣ ΙΙΙ: ΕΓΓΡΑΦΗ ΣΕ ΑΛΥΣΙΔΙΑ ΣΥΣΤΟΙΧΙΩΝ Ή ΑΛΛΗ DLT** | |
| Εγκυρότητα εγγραφής σε αδειοδοτημένη ή μη αδειοδοτημένη αλυσίδα συστοιχιών ή άλλη DLT | **8.** (1) Κάθε εγγραφή ή συναλλαγή που πραγματοποιείται μέσω αδειοδοτημένης ή μη αδειοδοτημένης αλυσίδας συστοιχιών ή άλλης DLT, θεωρείται έγκυρη, εκτός εάν αποδειχτεί ότι είναι αποτέλεσμα πλάνης, δόλου ή απάτης.  (2) Σε περίτπωση εγγραφής ή συναλλαγής σε αδειοδοτημένη ή μη αδειοδοτημένη αλυσίδα συστοιχιών ή άλλη DLT που είναι αποτέλεσμα πλάνης, δόλου ή απάτης, ή σε περίπτωση που το Δικαστήριο το κρίνει ορθό και δίκαιο, το Δικαστήριο δύναται να διατάξει οποιοδήποτε πρόσωπο κρίνει απαραίτητο, να επαναφέρει την εγγραφή ή να παρέχει οποιαδήποτε άλλη θεραπεία για την επαναφορά της εγγραφής ή την αποκατάσταση της ζημιάς που προκλήθηκε. | |
|  |  | |
| Απόδειξη εγγραφής σε αδειοδοτημένη ή μη αδειοδοτημένη αλυσίδα συστοιχιών ή άλλη DLT | **9.** Τα έγγραφα τα οποία καταρτίζονται στην Κυπριακή Δημοκρατία και υπόκεινται σε τέλος χαρτοσήμου δυνάμει του παρόντος νόμου χαρτοσημαίνονται εντός ενός μηνός από την κατάρτισή τους.  Νοείται ότι για τη μετατροπή δεδομένων ή πληροφοριών από οποιαδήποτε γλώσσα προγραμματισμού ή κωδικών σε αναγνώσιμη μορφή και κατανοητή γλώσσα, δύναται να προσκομιστεί μαρτυρία εμπειρογνώμονα.  **ΜΕΡΟΣ IV: ΕΞΥΠΝΑ ΣΥΜΒΟΛΑΙΑ** | |
|  |  | |
| Δυνατότητα έξυπνων συμβολαίων | **10.** (1) Ένα έξυπνο συμβόλαιο δύναται:   1. να θεωρείται ως νομικά δεσμευτικό και έγκυρο συμβόλαιο, νοουμένου ότι πληρούνται οι απαιτήσεις της ισχύουσας νομοθεσίας επί σύναψης έγκυρων συμβολαίων· ή 2. να αποτελεί μέρος ενός ευρύτερου νομικά δεσμευτικού και έγκυρου συμβολαίου, σύμφωνα με το εδάφιο (α) ανωτέρω, και να εκτελεί όρους τέτοιου συμβολαίου· ή 3. να μην θεωρείται νομικά δεσμευτικό και έγκυρο συμβόλαιο, σύμφωνα με το εδάφιο (α) ανωτέρω και να μην αποτελεί μέρος ενός ευρύτερου νομικά δεσμευτικού και έγκυρου συμβολαίου, σύμφωνα με το εδάφιο (β) ανωτέρω. | |
|  |  | |
|  | (2) Οι όροι των έξυπνων συμβολαίων δύναται:   1. να διατυπώνονται από τα συμβαλλόμενα μέρη και να ενσωματώνονται σε κωδικό· ή 2. να προκαθορίζονται στην αλυσίδα συστοιχιών ή την DLT και να επιλέγονται ή να γίνονται αποδεχτοί από τα συμβαλλόμενα μέρη. | |
|  |  | |
| Ισχύουσα νομοθεσία | 1. (1) Η νομοθεσία που εφαρμόζεται για τα έξυπνα συμβόλαια που αποτελούν νομικά δεσμευτικά και έγκυρα συμβόλαια, σύμφωνα με το άρθρο 10 (1), εδάφια (α) και (β) ανωτέρω, είναι το εφαρμοστέο ισχύον δίκαιο επί των συμβάσεων.   (2) Εκτός εάν άλλως ορίζεται διαφορετικά και/ή προβλέπεται ειδικότερα , η ισχύουσα νομοθεσία για τα έξυπνα συμβόλαια που δεν θεωρούνται νομικά δεσμευτικά και έγκυρα συμβόλαια, σύμφωνα με το άρθρο 10 (1), εδάφιο (γ) ανωτέρω, δύναται να καθοριστεί ανάλογα με τη φύση της συναλλαγής. | |
|  |  | |
| Χρήση ηλεκτρονικής υπογραφής | **12.** Όπου απαιτείται υπογραφή ή σφράγιση συμβολαίου σε σχέση με τα έξυπνα συμβόλαια, δύναται να χρησιμοποιηθεί ηλεκτρονική ή προηγμένη ηλεκτρονική ή εγκεκριμένη ηλεκτρονική υπογραφή ή σφραγίδα ή ηλεκτρονική ή εγκεκριμένη ηλεκτρονική χρονοσφραγίδα. | |
|  | | |
| Απόδειξη έξυπνων συμβολαίων | **13.**  Τα έξυπνα συμβόλαια που καταγράφονται σε κωδικούς θα θεωρούνται γραπτές συμβάσεις και δύναται να χρησιμοποιηθούν στο Δικαστήριο ως αποδεικτικά στοιχεία.  Νοείται ότι για τη μετατροπή δεδομένων ή πληροφοριών από οποιαδήποτε γλώσσα προγραμματισμού ή κωδικών σε αναγνώσιμη μορφή και κατανοητή γλώσσα, δύναται να προσκομιστεί μαρτυρία εμπειρογνώμονα. | |